Rassa Dinàrica l'è na paroła uxada storicamente daji antropòłoxi del primo '900 par descrìvar el fenotipo predominante dei atuai grupi ètnisi del'Europa Sud-Oriental . El nome deriva da łe Alpi Dinariche parché se credéa che łe fuse el logo de orixene. Łe carataristeghe che se dixea tipeghe de ła Rassa Dinarica łe jera: statura asè ełevada, costitusion mexomorfa o ectomorfa co slache e brassi longhi. El cragno alto, brachicèfało , ocipite piato. I oci de sołito i xe mori co na descreta persentual de oci ciari. El naxo l'è conveso, el mento in fora. I cavéji i xe maron-scuro, pì raramente biondi. El cołor de ła pełe ciaro ma variabiłe. I loghi indove se dixea che ła rassa dinarica ła fuse difondesta i xe Albania , Croàsia , Servia , Montenégro , Bosnia e Erzegòvina , Àustria , Połonia del sud. Ła rassa dinarica se dixea che ła fuse difondesta anca in Itałia, inte ła costa del Mar Adriàtico e spesialmente intel Triveneto.